Deg uḥric wis kraḍ, Salas yetṭef abrid-is ɣer Lezzayer, yewweḍ ɣer lagar n Xaṛṛuba, yerkeb di lkaṛ iṛuḥ ɣer Bab Lwad, yeɛjeb di ccbaḥa n tmurt n Lezzayer, iṛuh yekra taxxamt deg usensu maca yufat ur zeddig ara,t-tt-waḥettem kan fell-as ad yens dinna, yeqqim di ṭṭaq acemma, dɣa iɛedda iḍleq ɣef wussu, yeɣleq allen-is, tɛedda-d taɛzizt-is Nuja deg lexxyal-is, yecmumeḥ, yefṛeḥ m-id-immekta ass-nni mi mlalen-t wallen-nsen, d wayen yeḍran ass-nni.